पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर के बस स्टैंड पर बुधवार दोपहर नशे में धुत पुलिस कर्मी ने बवाल कर दिया। उसने वहां गमले में पेशाब किया और फिर रिक्शे वाले को रोककर धमकाने लगा। यह देख आसपास के लोग इकट्ठा हो गए और उसे घेर लिया। इसके बाद तुरंत बस स्टैंड चौकी पुलिस को सूचना दी गई। इसके बाद उसे हिरासत में लेकर मेडिकल करवाने के लिए भेज दिया गया। पुलिस कर्मी IRB में तैनात है और अभी फगवाड़ा में उसकी ड्यूटी लगी है। जालंधर में वह अपने घर आया था।
यहां लोगों के पूछने पर पुलिस कर्मी सुरिंदरपाल ने कहा कि वह बहुत टेंशन में है। अफसर उसे छुट्टी नहीं दे रहे, जिस वजह से वो काफी परेशान हो चुका है। वह मर जाना चाहता है। हालांकि इस दौरान उसने पहचान छुपाने के लिए अपना बैज भी जेब में डाल लिया। बस स्टैंड चौकी पुलिस के पहुंचने के बाद उसकी पहचान हेड कांस्टेबल सुरिंदरपाल के तौर पर हुई। जो IRB की 7 बटालियन में कपूरथला में तैनात है।
बस स्टैंड चौकी इंचार्ज मेजर सिंह ने कहा कि पुलिस कर्मी का मेडिकल करवाया जा रहा है। इसके अलावा उसके नशा कर वर्दी में घूमने के बारे में उसके अफसरों को रिपोर्ट बनाकर भेजी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn